9/11 का मंजर देख रो पड़े थे बलरुस्कोनी  
बलरुस्कोनी 9/11 के आतंकी हमले का मंजर देखने के बाद खुद को रोक नहीं पाए थे और बिलख पड़े थे। उन्होंने हमले के 10 साल बाद एक टीवी कार्यक्रम पर यह राज खोला।
इटली के प्रधानमंत्री सिल्वियो बलरुस्कोनी 9/11 के आतंकवादी हमले का मंजर देखने के बाद खुद को रोक नहीं पाए थे और बिलख पड़े थे। उन्होंने हमले के 10 साल बाद एक टीवी कार्यक्रम पर यह राज खोला।  राय उनो स्टेशन पर हमले की बरसी के अवसर पर शनिवार की शाम उन्होंने एक कार्यक्रम में कहा, अन्य बहुत से लोगों की तरह मैंने भी टीवी पर देखा की वहां क्या हो रहा है और मैं रोने लगा, मैं खुद को रोक ही नहीं पाया। उन्होंने कहा, 11 सितंबर के पहले सभी पश्चिमी देश अपनी आतंरिक सुरक्षा की ओर से निश्िंचत थे खास तौर से बर्लिन की दीवार गिराए जाने से बाद से। उन्होंने कहा, हालांकि उस हमले के बाद से एक बिल्कुल अलग लड़ाई शुरू हो गयी है जो देशों की मानवता को शर्मसार करने वाली लड़ाइयों से बहुत अलग है। बलरुस्कोनी ने कहा, यह देशों के बीच का मतभेद है सभ्यताओं के बीच का नहीं क्योंकि यह पश्चिम द्वारा इस्लाम के खिलाफ हमला नहीं है। उन्होंने कहा, पश्चिमी लोकतंत्र से जुड़े उदारपंथी इस्लाम भी आतंकवाद का निशाना है। यहां तक कि यह पहली लाइन में हैं। बलरुस्कोनी ने कहा, मुझे लगता है कि लोकतांत्रिक सरकारों को कई बड़े काम करने हैं- उन्हें अपनी सुरक्षा सुनिश्चित करनी है, अपने निवासियों की सुरक्षा का ख्याल रखना है और उन्हें एक भयमुक्त स्वतंत्रता देनी है।